Hulp gevra vir weduwee van Transnet-pensioenheld - Maroela Media
Die VF Plus doen 'n beroep op mense om hul hand uit te steek na die weduwee van Johan Kruger, een van die twee eisers in die klasaksie-hofsaak van R79,5 miljard teen Transnet, wat onlangs dood is aan longkanker.
Anton Alberts, woordvoerder van die VF Plus, het gesê Kruger was 'n held vir 66 000 pensioenarisse. Hy was een van net twee mense wat bereid was om in persoon 'n hofaansoek te doen met die risiko dat 'n kostebevel teen hom toegestaan kon word.
Die regspan het reeds aangedui dat hy deur 'n ander persoon as eiser vervang sal word.
Alberts het gesê hy het Kruger gereeld besoek, ook nadat hy reeds ernstig siek was en groot pyn ervaar het. Hy was nooit oor homself besorg nie, maar oor die hofsaak en die lyding van sy mede-pensioenarisse wat, net soos hy en sy eggenote, bittere lyding ervaar het weens geldnood.
Kruger het met sy dood net R1 700 as pensioen ontvang. Dit na 'n loopbaan van 29 jaar as rangeerder vir Transnet waar hy deurgaans tot die pensioenfonds bygedra het.
Alberts het gesê enige skenking aan mev. Annetjie Kruger, sal baie waardeer word. Haar besonderhede is: ADW Kruger, Absa-spaarrekening, nr.: 930-905-5010.
Drie sterf toe vragmotor huis tref
Mnr , nie almal het internet , kan julle nie n selfoon kry no kry en dan met n sms kan mens n R10 of R20 donasie met n sms gee , ek sal met graagte wil bydrae en en help , veral n ander mens wat so groot plek aan gevat het vir die ou mense .
George,almal het miskien nie internet nie maar almal weet waar is die naaste Absa.Maklik.
Ja Transnet klap hande! Hulle hoop ons almal gaan dood voor die hofsaak. Dws as daar een sal wees! Skelm satans.
Net nou en dan hoor 'n mens iets van die pensioenfonds, maar dit lyk of daar geen vordering gemaak word nie. Wat gaan aan? Hoekom is alles so stil? Die laaste kommunikasie was 'n persoon wat 'n opname gemaak het oor jou opinie van die 2% wat al weer in ons kele afgedruk gaan word. Kan daar nie meer inligting hieroor verskaf word nie?